# . Competència digital i comunicativa audiovisual

## Exercicis

Escolliu un d’aquests exercicis i lliureu-lo al tutor o a la tutora.

#### Exercici 1: Programeu dues sessions a partir de l’explotació d’una web

Programeu dues sessions de 45 minuts. Heu de partir de la web de la Paeria de Lleida: http://defensorainfants.paeria.es proposada a la pràctica 1. Podeu triar qualsevol de les seves seccions: medi ambient, educació per a la salut, etc… A la programació heu d’incloure :

- Nivell d’aplicació.
- Activitats a realitzar.
- Metodologia.
- Avaluació.

Deseu el document amb el nom nomusuarixtec_m6exa.odt. i envieu-lo al tutor o a la tutora del curs.

#### Exercici 2: Fotografies amb textos fets pels nens i les nenes

Tal com es proposa a la pràctica 2, envieu fotos del procés de fabricació de paper reciclat, de paper maixé o de pasta de sal, amb els textos dels nens i de les nenes explicant que han fet, i les fotografies de la col·lecció de materials amb els criteris de classificació que han emprat. Com que es tracta de més d’un fitxer, deseu-los tots en una carpeta i comprimiu-los. Envieu-los al tutor o a la tutora del curs anomenant-lo nomusuarixtec_m6exb

#### Exercici 3: Programeu una unitat didàctica relacionada amb l’aigua, el vent o l’energia

Programeu una unitat didàctica relacionada amb l’aigua, el vent o l’energia, tot adequant el que es proposa a la pràctica 3. Feu que l’alumnat utilitzi la seqüència: pensar, fer i comunicar tal com està descrita a la pràctica abans esmentada. Recordeu desar el resultat en un fitxer amb el nom nomusuarixtec_m6exc.odp

#### Exercici 4: Edició d’un llibre digital

Col·laboreu en l’edició d’un llibre digital que recull un conjunt de màquines i eines útils per al benestar de les persones. El llibre el podeu trobar a l’adreça http://phobos.xtec.cat/llibres/llibre.php?fisbn=a8901109_795 . Per facilitar la vostra identificació, és necessari omplir el camp “Nom” que ofereix el llibre. Un cop feta la vostra aportació, envieu un mail al vostre tutor o tutora indicant el nom de la pàgina que heu creat, així com el capítol on la poden trobar.

Continguts i exercicis d’aquest mòdul: jc

Tornar al principi del document