# . Competència digital i comunicativa audiovisual

### Jocs d’orientació espacial

Ja des de petits, els alumnes s’han d’anar familiaritzant amb la interpretació de mapes i plànols. És clar que a educació infantil no pretendrem que el nostre alumnat pugui orientar-se amb un mapa de coordenades, però no per això, no deixarem de començar a treballar aquests aspectes.

L’objectiu d’aquesta pràctica és mostrar-vos algunes webs educatives dissenyades per als més menuts del centre.

Començarem amb una activitat que es troba al portal de edu365: La casa.

#### Desenvolupament de la pràctica

##### Moure’s pels diferents espais d’una casa

L’adreça concreta és http://www.xtec.cat/satis/ra/lacasa/lacasa.html .

No cal assenyalar que a educació infantil no és tan fàcil de diferenciar les àrees com a primària i que tot està més globalitzat, de manera que aquesta pràctica també la podeu incloure dins d’intercomunicació i llenguatge ja que treballa (i en tres idiomes!) el vocabulari bàsic referent a la casa.

Us trobeu amb una pantalla que presenta cinc escenaris: la cuina, la sala d’estar, la cambra de bany, una habitació i el jardí. En clicar a sobre de cadascuna, apareix la part de la casa assenyalada amb tota una sèrie d’objectes que caldrà endreçar. No obstant això, l’aplicació permet col·locar els objectes a qualsevol lloc, fet que us permet treballar tota una sèrie de conceptes com: a sobre de…, a l’esquerra de…, etc… En deixar anar l’objecte, se sent el nom en l’idioma seleccionat. Com a guia, podeu fixar-vos en la pantalla inicial, on surten endreçats tots els objectes.

##### Descobreix les possibilitats d’uns famosos dibuixos animats

A continuació us proposem una web en anglès http://www.boohbah.tv/zone.html.

Val la pena passar una estona per endevinar què cal fer a cada activitat. Només unes pistes: cada bombolla és una activitat diferent. L’espiral acaba en una caixa màgica i els personatges amaguen una petita sorpresa. Comprovareu que podeu dissenyar pantalles, treballar les direccions, els colors, fer música, etc… A partir d’aquí, podeu programar les vostres sessions segons els conceptes a desenvolupar.

##### Jocs d’orientació a edu365

Torneu al portal EDU 365 dins de la secció d’Educació Infantil dedicada als jocs.

http://www.edu365.cat/infantil/jocs2/index.htm.

Aquí trobareu diversos jocs per treballar l’orientació espacial: la bruixa, la formiga, el repartidor de pizzes, el pollet, etc…

- Cliqueu als enllaços i comproveu les possibilitats que brinden aquestes activitats.

### Programació de l’activitat

- Requeriments de maquinari i programari

Per a la realització d’aquesta pràctica, cal un ordinador per a cada nen i cada nena amb connexió a Internet.I el canó de projecció per poder posar en comú els conceptes a treballar.

- Metodologia

No heu d’oblidar l’objectiu d’aquesta activitat: treballar l’orientació i la interpretació de l’espai. Per tant, a més a més, que l’alumnat realizi l’activitat de manera individual, és molt aconsellable poder-la dur a terme amb tot el grup classe amb el canó de projecció, i canviar l’ordre dels objectes per tal de reforçar els aspectes que més us interessin (a sobre, a sota,… ), procureu que intervinguin tots els alumnes.

- Objectius curriculars
  - Identificar les característiques d’un habitatge.
  - Comentar la funció que es dóna habitualment a les diferents parts de la casa.
  - Treballar l’orientació espacial emprant diferents direccions.
  - Utilitzar les nocions espacials per localitzar objectes i persones, i indicar direccions.

- Objectius TIC
  - Usar el ratolí per assenyalar i fer clic.
  - Accedir a pàgines web prèviament seleccionades.
  - Col·leccionar, classificar, ordenar i posar dins d’una sèrie, diferents tipus d’objectes.
  - Usar jocs senzills de simulació o d’aventura.

- Temporització

Dependrà dels vostres objectius, però podríeu dedicar-hi dues sessions de 45 minuts. Una, per realitzar l’activitat de forma individual, i l’altra per al grup classe. Si ho creieu necessari podeu dedicar la meitat de la sessió al treball individual de l’alumnat, per tal de poder realitzar l’avaluació.

- Avaluació

A l’hora d’avaluar podeu determinar un mateix escenari per a tots els alumnes, per exemple l’habitació. Aleshores hauran de seguir les vostres indicacions per poder comprovar que han assolit els conceptes treballats: a sobre del llit col·loca l’osset; a l’esquerra del pupitre, la guardiola; etc…

- Informació complementària

A totes aquestes adreces trobareu activitats per poder treballar tots els aspectes relacionats amb l’orientació espacial. Algunes d’elles (la bruixa, la formiga, etc…) les podeu fer servir com a activitat complementària quan alguns alumnes acabin abans dels temps que tenieu previst.

De jocs a la xarxa n’està ple. Potser per a eduació infantil no n’hi ha tants, però els suficients, per treballar-los de manera ordenada. Altres adreces que podeu visitar són:

http://www.xtec.cat/%7Emfortun4/jclics/posicioc.htm Jclic per treballar les posicions.

http://tinyurl.com/4eld2f Jclic per treballar l’orientació espacial.

http://pbskids.org/jakers/games/fixit/ Recomposició de figures.

D’aquesta adreça http://www.ferryhalim.com/orisinal/ recomeneu algun dels jocs. Afegiu quins aspectes curriculars i TAC hi treballeu. Deseu el document amb el nom nomusuarixtec_m8p1.dot.

Tornar al principi del document