# . Competència digital i comunicativa audiovisual

## Les dades demogràfiques

L’objectiu d’aquesta pràctica és posar xifres a uns conceptes demogràfics que es desenvolupen en els llibres de text. Es tracta d’anar substituint algunes de les xifres més genèriques que s’hi presenten per algunes d’indrets més propers (població o comarca).

En aquesta pràctica utilitzareu les dades que us proporciona l’Institut Català d’Estadística, per a conèixer les dades demogràfiques de la vostra població o comarca.

Aquesta pràctica té una doble funció, per una banda aprendre a cercar informacions estadístiques relacionades amb la població. I per l’altra aprendre a utilitzar eines informàtiques per a l’elaboració de taules i gràfics on es recullin aquestes dades.

### Desenvolupament de la pràctica

El desenvolupament d’aquesta pràctica té dues parts. La primera, fa referència a la cerca d’informació: les pràctiques proposades serveixen per a conèixer l’entorn de dades demogràfiques de l’Institut Català d’Estadística. Us centrereu a fer una cerca de dades relacionades, amb l’evolució de la població al llarg dels anys d’un indret, i en l’estructura socioecòmica de la població.

La segona part, són activitats relacionades amb el tractament i l’expressió gràfica d’aquesta informació. Es tracta de presentar les dades recollides en forma de gràfics.

#### Cerca d’informació

Accediu a la pàgina de l’Institut Català d’Estadística: http://www.idescat.net/ .

Poseu el cursó del ratolí sobre el requadre “Territori” i del desplegable que apareix escolliu l’opció “Base de dades de municipis”. S’obre una pàgina com aquesta:

Des d’aquí podeu accedir a una gran quantitat de dades estadístiques: socials, demogràfiques, culturals, econòmiques…, referides a CATALUNYA – MUNICIPIS – COMARQUES – ÀMBITS DEL PLA TERRITORIAL – PROVÍNCIES.

Seleccioneu l’opció que volgueu, per exemple una comarca i premeu el botó Confirmar. Accedireu a una pàgina on es donen unes dades bàsiques de la comarca: població, superfície comarcal, densitat de població i capital. I una taula que us permet accedir a quatre categories de dades estadístiques:

- Estadístiques de població.
- Estadístiques socials.
- Estadístiques econòmiques.
- Altres estadístiques.

##### a) L’evolució de la població

Per a conèixer l’evolució de la població de la comarca que heu escollit, seleccioneu l’apartat “Estadístiques de població” i dins d’aquest, aneu triant les opcions següents a mesura que es vagin desplegant:

En arribar a aquesta darrera opció, la informació que es dóna, és una sèrie estadística amb el nombre total d’habitants de la comarca, any per any, durant els darrers vuit anys (actualment 1998 – 2005).

Per aconseguir les dades corresponents a altres anys, des de 1984, ho feu de la següent manera:

Per defecte surt la xifra corresponent a l’any 1996. Tanmateix a la part superior esquerra de la pàgina hi ha un desplegable.

Aneu escollint, any per any, i confirmeu-lo amb el botó blau. Tindreu l’evolució de la població de la comarca des de l’any 1976.

Entreu a http://www.idescat.net i anoteu en una taula l’evolució de la població del vostre municipi des de l’any 1984 fins el darrer any publicat. Deseu l’arxiu amb el nom nomusuarixtec_m4p41.doc.

##### b) L’estructura socioeconòmica

Per a conèixer les dades relacionades amb l’estructura socioeconòmica de la població de la comarca,seleccioneu, també, l’apartat “Estadístiques de població” i dins d’aquest aneu triant les opcions següents a mesura que es vagin desplegant:

A l’escollir la darrera opció, apareix una taula on hi ha la informació relativa a la població no activa, a la població activa; a l’ocupada i a l’aturada.

Davant de la informació d’aquesta taula, podeu fer que l’alumnat anoti quines tipologies de població no activa, i de població aturada, hi ha.

Entreu a http://www.idescat.net i anoteu en una taula la població activa i no activa de la vostra comarca. Deseu l’arxiu amb el nom nomusuarixtec_m4p42.doc.

##### c) Els sectors de producció

El darrer pas per a conèixer l’estructura socioeconòmica de la població de la comarca, és saber quin és el sector de producció que ocupa més població a la comarca. Ho farem de la següent manera:

La taula mostra una sèrie temporal de tres anys amb l’evolució de la població ocupada segons els grans sectors d’activitat: agricultura, indústria, construcció i serveis.

Entreu a http://www.idescat.net i anoteu en una taula, la població ocupada de la vostra comarca, segons els tres grans sectors de producció: primari, secundari i terciari. Deseu l’arxiu amb el nom nomusuarixtec_m4p43.doc.

#### Tractament de la informació

Les dades recollides les representeu en dos tipus de gràfics: el lineal i el circular. Amb el gràfic lineal, representeu l’evolució de la població entre 1984 i 2007. I amb el circular, mostreu l’estructura de la població segons l’ocupació per sectors de producció.

##### Realització del gràfic lineal: Evolució de la població

Amb les dades recollides a l’arxiu nomusuarixtec_m4p41.doc realitzeu la seqüència següent:

1r. Creeu un nou document word i del menú principal seleccioneu Insertar | Imagen | Gráfico.

Al document apareix un gràfic (és el que el vostre processador de textos té seleccionat per defecte, en al cas de la mostra és un gràfic de barres) i una taula amb les dades que utilitza el gràfic.

2n. Una vegada hagiu insertat el gràfic, heu de canviar-ne el tipus. Mentre teniu el gràfic seleccionat i la taula visible del menú superior, escolliu Gráfico | Tipo de gráfico | Lineas.

Un cop seleccionat del llistat de l’esquerra l’opció que voleu (Líneas), s’ha d’escollir el subtipus de gràfic de les imatges que hi ha a la dreta. El subtipus, per defecte, està ressaltat en negre. Seleccioneu el que us vagi més bé i Accepteu.

3r. El tercer pas és introduir les dades amb les xifres de població anual a la taula.

Com que només treballeu amb una sola línia, la que mostra l’evolució de la població des de 1984 fins 2007, elimineu les dades que hi ha a les línies horitzontals 2 i 3.

A la primera columna de la línia marcada amb el número 1, substituïu la paraula que hi hagi (en aquest cas Este) per Habitants i eliminareu les dades que apareguin a la resta de columnes.

A la primera casella de les columnes A, B, C… hi escriviu els anys 1984, 1985, 1986…, fins el darrer any amb dades disponibles.

4t. Introduïu les xifres de població corresponents a cadascun dels anys. A mesura que ho feu veureu que el gràfic es va dibuixant.

Un cop heu introduït totes les dades de població veureu que el gràfic queda una mica deformat. Tanqueu la taula i el redimensioneu, com si d’un quadre de text o d’un dibuix es tractés, el resultat final serà aquest.

Aquest gràfic es pot personalitzar i/o modificar a través de les diferents eines que us ofereix el programa.

- Clicant dues vegades damunt de l’àrea d’imatges, apareix un quadre “Formato del área de trazado”, que permet canviar el color de fons, el gruix de les línies, etc…
- Obrint des del menú Gráfico | Opciones de gráfico apareix un quadre de diàleg que amplia les opcions de personalització sobre la inserció de títols, els eixos, les línies de divisió, la llegenda, els rètols i la taula de dades. Proveu-ho i veureu el resultat.

Feu clic fora de l’àrea d’imatge per a retornar al word.

Per a representar la població no activa, la població activa i l’ocupació segons els grans sectors d’activitats, els gràfics més usats són:

- Gràfic de barres sobre els totals de la població activa i de la no activa.
- Gràfic circular de la població ocupada segons els grans sectors d’activitats: agricultura, indústria més construcció i serveis.

Amb les dades recollides en els arxius nomusuarixtec_m4p42.doc i nomusuarixtec_m4p43.docrealitzeu aquests gràfics: barres i circular. Els resultats dels quals han de ser semblants, en forma, no en resultat,a aquests:

Acabeu la pràctica col·locant cadascun dels gràfics en un document word, diferent, i feu un petit comentari.

En el document on tingueu els gràfics feu un petit comentari:

1. Sobre l’evolució de la població, períodes en que la població disminueix; períodes en que la població augmenta; com és l’augment: fort o feble…
2. Quin tipus de població predomina, activa o no activa. Utilitzant altres dades, quin sector de la població no activa, predomina, (com és l’atur).
3. Comparar les xifres de l’ocupació de la població, segons sectors d’activitat de la població/comarca amb les de Catalunya.

Deseu els arxius amb els tres gràfics i amb els respectius comentaris, amb els noms nomusuarixtec_m4p44.doc, nomusuarixtec_m4p45.doc i nomusuarixtec_m4p46.doc

### Programació de l’activitat

#### Metodologia

L’ús de bases de dades demogràfiques en aquests cursos cal que sigui guiat. Per això una part de la primera sessió la dedicareu a presentar-ne els continguts i feu una cerca guiada, per exemple amb les dades generals de Catalunya.

A continuació, per grups de parelles, inicieu la cerca de dades demogràfiques. L’alumnat anotarà les dades en una taula que se’ls haurà explicat i lliurat prèviament. Cal incidir en la necessitat d’anotar l’any al qual fan referència les dades, car no sempre són del mateix.

Una vegada hagin recollit les dades els hi explicareu com s’elabora un gràfic, usant l’aplicació Microsoft Graph.

La segona sessió la dediquereu a l’elaboració dels gràfics i a la redacció d’un comentari, dels mateixos, per part de l’alumnat.

#### Requeriments de maquinari i programari

Un ordinador per a cada alumne amb connexió a internet; un navegador i un processador de textos que tingui l’opció de treballar amb gràfics (la pràctica està pensada per al Microsoft Word que inclou l’aplicació Microsoft Graph).

#### Objectius curriculars

- Explicar l’estructura socioeconòmica de la població, i els moviments naturals i migratoris a Catalunya, i a Espanya, a partir de dades estadístiques.
- Conèixer la composició i distribució territorial de la població.

#### Objectius TIC

- Obtenir informació a través de mitjans electrònics.
- Conèixer bases de dades electròniques d’accés lliure per a obtenir la informació.
- Organitzar la informació obtinguda a partir d’unes pautes prèviament establertes.
- Usar programes d’elaboració de gràfics estadístics per a expressar les dades recollides.
- Fer servir el processador de textos per a expressar una informació.
- Desar, recuperar i imprimir documents.

#### Temporització

Aquesta pràctica està pensada per a ser desenvolupada en dues sessions de 45 minuts. La primera es dedica a la cerca d’informació en bases demogràfiques.

La segona es dedica al tractament de la informació.

En cas que es tinguin més dades a tractar, es pot ampliar a una altra sessió.

#### Avaluació

Per a avaluar l’activitat useu la taula de recollida de dades i el document amb els gràfics i els comentaris. D’aquesta manera podeu avaluar els continguts, tant de caràcter conceptual (aplicació dels coneixements treballats prèviament a l’aula sobre la població) com els procedimentals (obtenció i tractament de la informació).

### Informació complementària

Dades i informacions sociodemogràfiques de tota mena i sobre diferents àmbits territorials, les podeu trobar, també, a:

- Instituto Nacional de Estadística http://www.ine.es/
- Departament d’Estadística de l’Ajuntament de Barcelona http://www.bcn.es/estadistica/catala/
- Adreces electròniques de tots els municipis de Catalunya que són adherits a Localret http://www.localret.es/localret/madh.htm
- El món en xifres http://www.enciclopedia.cat/XIFRES/index.htm

Tornar al principi del document