# . Competència digital i comunicativa audiovisual

### Projecte

El projecte de treball és l’element amb el qual es conclou el curs. Té la finalitat que l’alumne o l’alumna apliqui els coneixements apresos als mòduls de forma autònoma. És indispensable per superar el curs.

El projecte és la creació d’una activitat, d’un centre d’interès o d’una unitat didàctica d’algun dels continguts d’àrea que treballeu segons el nivell o cicle educatiu a qui adreceu la proposta de treball. El nivell o cicle educatiu, els objectius, continguts i la durada per treballar són de lliure elecció.

Aquesta activitat, centre d’interès o unitat didàctica sencera ha de contenir al menys quatre tipus diferents dels recursos treballats al llarg del curs.

Podeu escollir entre dos tipus de projecte: un concentrat en poc temps, és a dir, treballar quatre sessions la mateixa setmana, on el detall de les activitats és molt gran. O un projecte de més llarg termini, per exemple, durant un trimestre a una sessió diària setmanal, on s’ha de concretar molt més l’organització i la planificació.

En tot cas, heu d’especificar aspectes curriculars i TIC:

- Poseu un títol a la unitat didàctica curricular que aneu a crear.

- Especifiqueu el nivell educatiu o cicle on adreceu la vostra proposta de treball.

- Heu d’expressar quins són els objectius curriculars que voleu aconseguir amb el projecte.

- Identifiqueu les competències bàsiques.

- Concreteu el/s contingut/s curricular/s que voldeu treballar.

- La unitat didàctica ha de contemplar una temporització dins el calendari escolar i la metodologia emprada, especificant, en cas necessari, el detall.

- Cal que feu una descripció del material utilitzat per fer les activitats: programari, adreces web, CD-ROM interactius, etc. Així com l’organització dels recursos humans i materials que s’utilitzaran durant les sessions.

- Determineu els procediments d’avaluació que utilitzareu per al control i seguiment de les activitats del projecte.

És aconsellable que si podeu, feu el projecte sobre algun aspecte que ja estigueu fent a classe. Així podreu utilitzar la programació per a la vostra feina i comprovar si el que heu programat funciona amb el vostre alumnat. Si ho podeu fer, podeu incloure en el projecte produccions dels alumnes, o fotografies d’alguna activitat, o impressions i valoracions dels nens i nenes.

- Exemple de projecte presentat el curs passat per Assumpta Marce Ventura. Projecte

Perquè tingueu una orientació sobre l’estructura i les característiques d’una unitat de programació en què es té en compte el currículum per competències el document "Desplegament del currículum a l’educació primària" inclou a la pàgina 12 (apartat 7) un esquema per a elaborar unitats de programació o projectes interdisciplinaris i a la pàgina 14 (apartat 8) un exemple d’unitat de programació.

Altres materials que heu de tenir en compte a l’hora d’elaborar la unitat de programació:

- Competències bàsiques (Annex 1) Currículum educació primària - Decret 142/2007.

- Coneixement del medi natural, social i cultural. Currículum educació primària - Decret 142/2007.

Tornar al principi del document