# . Competència digital i comunicativa audiovisual

### Coneixement del medi i Web 2.0

Molt sovint ens queixem de la manca de fluïdesa verbal del nostre alumnat, de les dificultats que mostren alhora de realitzar una exposició oral i d’explicar un procés. És responsabilitat nostra facilitar el desenvolupament d’aquesta competència. Aquesta pràctica està pensada per proporcionar-vos uns recursos que ajudin a millorar aquest aspecte. Treballareu amb Audacity per realitzar gravacions de veu , i posteriorment, publicareu els resultats en un wiki.

#### Desenvolupament de la pràctica

Podríem haver triar qualsevol moment del dia a dia de l’escola, però ens centrarem en la descripció del procés seguit per realitzar una experiència a l’aula de ciències. Seria bo, si és que no es fa amb regularitat, assabentar als nens i a les nenes, que un cop finalitzada l’experiència, l’hauran d’explicar de forma oral, amb tot tipus de detall.

Us centrareu en la gravació, edició i publicació dels comentaris realitzats per l’alumnat. Per facilitar-los la tasca a realitzar, és molt recomanable que durant el desenvolupament de l’experiència, feu fotografies dels moments que creieu més rellevants.

Un possible procés a seguir és:

- Fotografiar els moments més interessants.

- Imprimir aquestes fotografies.

- Lliurar, a l’alumnat, el conjunt de fotografies per tal que les ordenin cronològicament.

- Comentar una per una aquestes imatges.

- Enganxar en una cartolina , de forma ordenada, la totalitat de les fotos, de manera que amb un cop d’ull es pugui visualitzar tota l’experiència realitzada.

- Cada alumne, de forma individual, passarà a explicar l’experiència.

Les gravacions les realitzareu amb l’Audacity. Necessitareu un ordinador i un micro. L’avantatge que proporciona aquest programa sobre aparells gravadors de mp3, és la facilitat posterior de l’edició. El programa el podeu descarregar des d’aquesta adreça http://audacity.sourceforge.net/

Si voleu també el podeu trobar a l’apartat “Atenció/Eines de suport” de XTEC. Descarregueu i instal·leu-lo al vostre ordinador. Si voleu tenir més informació sobre el seu funcionament podeu consultar aquest manual. http://phobos.xtec.net/audiovisuals/radio/materials/guia.pdf

Obriu el programa:

Cliqueu a sobre del boto vermell i comenceu a enregistrar. Si tot està correcte veureu que es dibuixa una ona amb les alteracions de les vostres veus. En cas contrari , comproveu que teniu marcada l’opció “Micrófono” . Per realitzar possibles canvis heu d’entrar pel menú superior : “Edita / Preferències / E/S d’àudio” i comprovar que teniu seleccionada la vostra targeta de so.

Es ben segur, que les primeres vegades que els nens i les nenes comencin a gravar s’aturaran, s’entrebancaran, s’equivocaran, dubtaran, és normal. No us heu de preocupar, esborreu l’arxiu i torneu a començar : “Fitxer / Nou”

Després d’haver sentit i d’haver corregit, passeu a “Exportar com a MP3” . Sí, heu llegit bé, exportar, no desar. L’opció desar permet conservar un arxiu que només podeu obrir amb audacity, pel contrari, a l’exportar, teniu un arxiu que reconeix qualsevol reproductor i que posteriorment podreu penjar al wiki.

Us podeu plantejar l’opció que tot el procés de gravació i exportació vagi a càrrec d’alumnes de cicle superior, només és qüestió de buscar l’espai horari . Així solucioneu el problema de la necessitat d’una altra persona per gravar, mentre vosaltres esteu amb la resta de la classe (o al contrari ), i alhora esteu facilitant el treball de col·laboració entre cicles.

Un cop teniu les explicacions dels nens i nenes, passeu a publicar-les a un espai web que es caracteritza pel fet d’elaborar-se gràcies a la col·laboració de tothom, parlem d’un wiki.

No us espanteu, crear un wiki és tant fàcil com donar-se d’alta, llegir un curt manual o veure una presentació de diapositives i començar a publicar. En l’actualitat hi ha molts servidors que ofereixen la possibilitat de crear wiki. Aquests són dos manuals on està explicat el procés de creació, en dos d’aquests servidors.

Manual wikiespais : http://creandowikis.wikispaces.com/

Manual wik.is : tutorial_wik.is.pdf

A continuació feu els passos pertinents per crear un wiki en un d’aquests espais, en concret en wik.is.

Aneu a la URL http://www.wik.is

Introduïu el nom del lloc que voleu crear , així formarà part de l’adreça URL del wiki, per exemple, http://modul8elvostrenom .wik.is,

Cliqueu a sobre de “Create”. Apareixerà una altra pantalla demanant la vostra adreça electrònica ( ha de ser real ja que genera un correu on indica el nom d’usuari i la contrasenya per entrar per primera vegada al wiki ) , també haureu d’escriure el codi de verificació (Prove you ’re not a computer) així pot comprovar que la demanda la està realitzant una persona i no una màquina.

Cliqueu a sobre de “Create my Deki Wiki”. A continuació us indica que s’ha creat el vostre wiki.

Cliqueu a sobre de “Login to my wiki now” ,

Caldrà anar al vostre compte de correu per trobar el password. Cliqueu a sobre de “login” i ja estareu a dins del vostre wiki.

Si domineu l’anglès, cap problema, però si aquest no és el cas, heu de començar per canviar l’idioma. Al moment de preparar questa pràctica, el català encara no està operatiu, sí que disposeu de l’opció del castellà.

Per fer-ho heu d’anar a “Control Panel/ Site settings”, un cop allà podeu seleccionar Spanish‐Spain (o Argentina) . És important que no oblideu de clicar a sobre de “set site language” per validar el canvi.

El pas següent és el de canviar la contrasenya.

El camí a seguir és : “Herramientas / Mis Preferencias “ s’obre una pantalla que permet el canvi de contrasenya. No oblideu “aplicar preferencias”.

Ja teniu a punt la vostra wiki per començar a treballar. La primera feina a realitzar es canviar la pàgina d’inici, aquella que per defecte es diu “Deki Wiki”, heu de posar-li el nom que vosaltres creieu convenient. En aquesta primera pàgina podeu presentar-vos, explicar els objectius que us plantegeu al crear la wiki, donar orientacions per aquells que la visitin, etc… Per fer-ho,cliqueu a sobre de la icona Deki Wiki de la columna de l’esquerra.

S’obre la pàgina, per canviar el seu contingut heu de clicar a sobre de “Editar página” . Esborreu el text i escriviu la vostra presentació. No oblideu de clicar a sobre de “Guardar” per desar el canvis.

Des d’aquí no es pot canviar el nom de “Deki Wiki”, això ho fareu a continuació. Cal anar a “Panel de control / Configuraciones del sitio“ i un cop allà omplir la casella de “Definir el nombre del sitio” amb el nom que vulgueu.

Per desar els canvis heu de clicar a sobre de “definir nombre del sitio” .

Arriba el moment de publicar les gravacions del vostre alumnat o les vostres.

Cliqueu a sobre de “Crear página” i editeu-la: poseu el títol, expliqueu el contingut, etc… Deseu-la. Veureu que apareix a l’esquerra, a la barra de navegació de pàgines.

Per inserir arxius, imatges, sons ,vídeos, etc…, cal pujar-los prèviament al wiki, per fer-ho aneu al menú “Más / Adjuntar archivo” . Molt important, l’opció “Editar pàgina” no ha d’estar activa.

Ara cal pujar els arxius des de la finestra que apareix:

Cerqueu l’arxiu al vostre ordinador. Després cliqueu a “Attach File” i veureu que, al cap d’uns moments, queda emmagatzemat a la part inferior de la pàgina. Per finalitzar, cal fer un link a l’arxiu que heu pujat. Editeu la pàgina, seleccioneu el text i cliqueu a sobre de “L” de la barra d’eines.

A la finestra que s’obre, cliqueu la pestanya “Browse” i seleccioneu el arxiu desitjat. Per desar els canvis cliqueu a “Update Link”

Feina acabada.

Aneu a http://medinaturalisocial.wik.is/ Heu de crear una pàgina amb el vostre nom i indicar-hi l’adreça del wiki que heu creat

A partir d’ara, per una aplicació real a l’aula, és qüestió que cadascú pensi l’estructura de pàgines i subpàgines més adequada per desenvolupar la wiki. Per exemple, podeu crear una estructura de pàgines principals amb el nom de les experiències realitzades, amb un conjunt de subpàgines que contemplin les explicacions dels nens i de les nenes.

Per a qualsevol dubte podeu consultar el manual abans esmentat:tutorial_wik.is.pdf

### Programació de l’activitat

- Requeriments de maquinari i programari

Per a la realització d’aquesta pràctica és necessari un ordinador i un micro. Per poder crear la wiki heu d’estar connectats a internet.

- Metodologia

La intenció d’aquesta pràctica és afavorir l’expressió oral del vostre alumnat alhora que es descriu, amb tot tipus de detalls, l’experiència realitzada al laboratori. Heu de procurar remarcar aquells moments més importants de l’activitat i posteriorment, al moment de sentir les diverses explicacions dels nens i de les nenes fer notar les mancances més significatives . Es pot acabar l’activitat amb una gravació que recolli totes les aportacions i publicar-la al wiki amb el nom del grup classe.

- Objectius curriculars
  - Utilitzar la llengua com a eina per construir coneixement, per comunicar-lo i per compartir-lo amb els altres.
  - Identificar i comunicar el procés seguit al llarg d’una experiència al laboratori.

- Objectius TIC

- Gravar comentaris amb un programa d’edició de so.
- Conèixer diferents opcions per crear un wiki.
- Crear un wiki.
- Pujar arxiu a un servidor.
- Compartir experiències i cineixements mitjançant un wiki.

- Temporització

És una activitat que heu de programar de forma molt acurada. Per una banda cal distingir la feina a realitzar amb l’alumnat (experiència a l’aula i gravació de veus)i per l’altra, la feina que us pertoca a vosaltres (penjar a la wiki els comentaris de l’alumnat).

És del tot imprescindible comptar amb l’ajut d’alumnes més grans, o del mestre de reforç, per a realitzar les gravacions.

- Avaluació

Heu d’assenyalar aquells aspectes més significatius de l’experiència realitzada i comprovar si formen part dels seus comentaris. Per altra banda, al moment de sentir les seves gravacions podeu avaluar el to,l’entonació i la pronuncia.

També és una bona activitat d’autoavaluació un cop fetes les correccions amb el gran grup.

Tornar al principi del document