# . Competència digital i comunicativa audiovisual

Heu d’explicar com funcionen els exercicis : de 4 triar 1 o 2

Heu d’aconsellar la creació d’una carpeta on es desaran tots els arxius que s’han demanat a les diferents pràctiques

##### DESCRIPCIÓ

Curs telemàtic que pretén que el professorat de primària, conegui els recursos que ofereix Internet i les tecnologies de la informació i la comunicació, per donar suport a la tasca docent de l’àrea de Medi natural i social, amb una doble finalitat: en primer lloc, saber trobar-los i utilitzar-los, i en segon lloc, i prioritàriament, conèixer les possibilitats que aporta per a la didàctica i l’aprenentatge.

##### OBJECTIUS

- Promoure l’ús a l’aula, d’Internet i d’altres recursos TAC en l’àrea de coneixement del medi natural, social i cultural a primària.

- Donar a conèixer recursos TAC adients per a l’ensenyament del coneixement del medi natural, social i cultural, i conduir-ne la cerca de nous.

- Proposar i estudiar exemples d’ús didàctic dels recursos TIC a l’aula.

- Donar pautes al professorat per a l’ús eficaç de les TAC en la seva activitat professional.

- Concretar alguns dels continguts apresos en l’elaboració d’un projecte propi d’ús curricular.

- Utilitzar estratègies per desenvolupar la competència digital i comunicativa de l’alumnat.

- Promoure l’ús de les TAC a les aules.

##### CONTINGUTS

- Anàlisi i aplicació didàctica de continguts d’Internet i de les TIC per a diversos continguts del currículum, en els diferents nivells de l’educació primària.

- Ús d’eines i programes adients per a l’estudi del medi natural, social i cultural

- Anàlisi de portals i pàgines web (institucionals i personals) amb activitats de medi natural, social i cultural.

- Exemples de programació d’aula.

##### Format

Per seguir aquest curs podeu optar entre:

- Anar consultant en línia els diferents mòduls.
- Descarregar tot el curs en format HTML fent clic a la icona que es troba a la portada. Un cop descarregats tots els fitxers, instal·leu-los executant nomdelfitxer.exe. Després, podeu visualitzar el curs en qualsevol navegador, sense necessitat d’estar connectats a Internet.

##### Estructura

El curs està estructurat en 8 mòduls i el projecte final. La durada del curs és de 60 hores distribuïdes en 6 hores per a cada mòdul i 12 hores per a l’elaboració del projecte.

El disseny del curs s’ha fet prenent com a referència el curriculum de l’àrea d’infantil i primària i s’ha intentat que en el total de les pràctiques estiguin representades les principals eines informàtiques existents actualment. En cap cas es tracta de conéixer les eines informàtiques sinó la seva aplicació a les ciències socials d’infantil i primària.

Per les raons anterios, s’ha cregut més convenient posar l’èmfasi en els apartats dels currículums, i a cada mòdul examinar recursos diversos, però intentant que hi hagi algun nexe temàtic comú. Amb aquest plantejament, els mòduls són:

- Mòdul 1: L’entorn i la conservació.
- Mòdul 2: El món dels éssers vius.
- Mòdul 3: Les persones i la salut.
- Mòdul 4: Persones, cultures i societats.
- Mòdul 5: Canvis i continuïtats en el temps.
- Mòdul 6: Matèria i energia.
- Mòdul 7: Entorn, tecnologia i societat.
- Mòdul 8: Calaix de sastre.

Cada mòdul té 4 pràctiques i 4 exercicis. Tenint en compte que l’educació de l’Etapa d’Infantil té un recorregut ampli de 6 anys, i que és un fet que entre el professorat es donen molts casos d’especialització, les 4 pràctiques i els 4 exercicis de cada mòdul els trobareu singularitzats per nivells de la forma següent:

- Una pràctica per a l’Etapa Infantil.
- Una pràctica per a CI de primària.
- Una pràctica per a CM de primària.
- Una pràctica per a CS de primària.

##### Mapa de les pràctiques

Heu d’accedir als continguts del curs mitjançant un recorregut seqüencial seguint l’ordre dels mòduls, però, també és possible navegar per les pràctiques a partir del recurs utilitzat (XTEC, edu365 , etc.) o d’altres (cicles, etapa, etc.) des del mapa de les pràctiques.

##### Requeriments tècnics

Els materials d’aquest curs poden ser visualitzats amb les versions actualitzades dels navegadors Firefox i Internet Explorer (eines accessibles al DVD Materials de formació 2009 i a l’aplicatiu DVDWeb).

Per fer aquest curs, cal estar familiaritzat amb operacions com crear carpetes, copiar fitxers, retallar i enganxar, instal·lar programes, navegar per Internet, enviar correu electrònic… i es requereixen unes destreses i uns coneixements bàsics en el domini d’eines ofimàtiques.

Al llarg de les pràctiques, podreu accedir al mòdul complementari amb una recopilació de coneixements sobre eines informàtiques bàsiques fent clic a la icona.

##### Activitats del mòdul i exercicis

Situades entre el contingut teòric de cadascuna de les pràctiques apareixen un seguit d’indicacions en aquest mateix format (sobre fons groc), això vol dir que és una activitat que heu de realitzar forçosament perquè se us demanarà en la tramesa dels exercicis

##### Tutoria

A cada participant se li assigna un tutor o tutora que l’assessora i l’orienta en el treball dels diferents mòduls. L’alumnat pot formular les consultes i preguntes que calgui mitjançant l’aplicatiu Educampus Formació. Per a aquest mètode pot demanar orientacions, suggeriments i recomanacions per desenvolupar el seu treball. La persona responsable de la tutoria farà un seguiment personal del procés de cada participant en base als exercicis.

##### Lliurament d’exercicis

En la data prevista, cal enviar al tutor o a la tutora els exercicis de cada mòdul, comprimits en format ZIP perquè ocupin el mínim espai possible, i utilitzant, també, l’aplicatiu educampus formació. (http://www.edu365.cat/educampus).

##### Calendari

Vegeu el calendari de l’activitat.

Tornar al principi del document