# . Competència digital i comunicativa audiovisual

## El cos i els sentits

Els nens i les nenes d’educació infantil comencen a descobrir el seu cos i a diferenciar-lo de la resta de l’entorn. Aquesta relació amb l’entorn es realitza per mitjà dels sentits. Tot això queda enquadrat en l’àrea de descoberta d’un mateix i dels altres.

### Desenvolupament de la pràctica

##### El cos humà a l’edu365.cat

En aquest web http://www.edu365.cat/infantil/cos/index.htm trobareu diferents activitats sobre el cos.

Aquí trobareu:

- Canvia de cara!
- Carnaval.
- Flipbook.
- Anem… d’excursió, a la platja, a la neu, a l’escola.
- Sàlix i els sentits.

Són un seguit d’activitats que els infants poden fer de tant en tant. Són entretingudes i simpàtiques i es converteixen en un joc. Els infants, quan les fan, s’ho passen molt bé.

##### Els sentits a Lacenet.org

Al web http://www.lacenet.org/sentits/ trobareu una proposta didàctica pensada per als nens i nenes d’educació infantil, per facilitar el treball de cada un dels sentits.

El protagonista del projecte és un personatge de ficció anomenat Sàlix (el mateix de l’activitat de l’Edu 365, citada anteriorment), que introdueix cada un dels sentits i proposa diverses activitats.

Les escoles que participen en aquest projecte, disposen d’una caixa amb materials relacionats amb els sentits. Des de la coordinació del projecte es fan suggeriments per utilitzar els materials i es proposen activitats, algunes de les quals estan encaminades a completar la pròpia caixa amb les creacions i les aportacions dels nens i de les nenes.

Al llarg del projecte, de forma puntual, es demanen a les escoles unes senzilles aportacions (bàsicament d’imatges) per via telemàtica, que es van incorporant a la web.

Les caixes contenen diferents materials: contes, làmines, CD, dibuixos i altres propostes. Una d’aquestes propostes és Sàlix i els sentits, el paquet d’activitats Jclic, que hem vist abans.

Està pensat, especialment, per infants de 4 i 5 anys.

En un document de text, expliqueu quins materials utilitzeu a la vostra escola per treballar els sentits. Deseu l’arxiu amb el nom nomusuarixtec_m3p11.doc.

### Programació de l’activitat

Requeriments de maquinari i de programari

És necessari tenir ordinadors connectats a internet i un canó de projecció. Cal tenir instal·lat el Java.

#### Metodologia

1. És convenient presentar alguna de les activitats a tot el grup classe. I després, que els infants treballin per parelles, de manera que vagin fent una pantalla, primer l’un i després l’altre. El treball en parella pot ser una prèvia del treball cooperatiu en petit grup. En aquestes primeres edats és una bona manera de fer-ho. El treball en parella té l’avantatge que es poden ajudar, solucionar entre ells petites dificultats, etc…
2. La segona proposta permet treballar en gran grup quan s’explica el conte i quan es treballen les làmines. Individualment quan és fan les activitats de joc, de plàstica… I per parelles quan juguen amb el paquet d’activitats clic. Podeu veure fotografies i vídeos del treball que han fet algunes escoles.

#### Objectius curriculars

- Conèixer de manera progressiva el seu cos.
- Conèixer les parts bàsiques del cos.
- Reconèixer les possibilitats sensorials pròpies.

Els objectius de la segona proposta són tal com s’indica al web:

- Potenciar el treball cooperatiu entre mestres i alumnes.
- Fomentar l’ús de les tecnologies de la comunicació.
- Aportar materials i recursos per a l’estudi dels sentits.

Podeu trobar els objectius referencials a la següent adreça: http://www.lacenet.org/sentits/down/objectius.pdf

#### Objectius TIC

- Treballar amb l’ordinador.
- Dominar el ratolí, arrossegar-lo i clicar.

#### Temporització

La realització d’alguna de les activitats de la primera proposta pot suposar algunes sessions de 45 minuts cada una. La segona de les propostes està pensada per un període llarg de temps, aproximadament 4 mesos.

#### Avaluació

A la primera de les propostes, la del edu365.cat, els infants reben l’avaluació immediatament després d’acabar cada activitat.

Feu un recorregut per les dues propostes. A la de l’edu365.cat realitzeu dues de les activitats i feu la impressió de pantalla de cadascuna i deseu-les amb els noms nomusuarixtec_m3p12.jpg i nomsusarixtec_m3p23.jpg. A la de Lacenet, escolliu un sentit, entreu a l’apartat “Què hem fet?”, escolliu un centre i expliqueu de quina manera heu treballat l’esmentat sentit. Deseu l’explicació en un document de text i anomenanu-lo nomusuarixtec_m3p24.doc.

### Informació complementària

- http://www.lacenet.org/ és el web de l’equip Lacenet, associació de professionals de l’ensenyament de la comarca del Bages, interessats per l’ús educatiu de la telemàtica. Aquí podeu trobar informació de la seva tasca en el món educatiu.
- http://www.lamap.fr/ Le main à la pâte. És una web francesa de renovació pedagògica amb gran quantitat d’activitats de ciències i tecnologia, sobretot pels dos cicles de primària, però es poden adaptar algunes de les activitats de cicle inicial per P5. Estan ordenades per temes.

Tornar al principi del document